stanford-oval/wikipedia huggingface dataset:
เต่าหก

| เต่าหก |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
วงศ์:: Testudinidae
วงศ์ย่อย:: Xerobatinae
สกุล:: Manouria
สปีชีส์:: M.  emys
ชื่อทวินาม
Manouria emys (Schlegel & Müller, 1844)

ชนิดย่อย
 M. e. emys Schlegel & Müller, 1844  M. e. phayrei Blyth, 1853
ชื่อพ้อง
 Geochelone emys  (Schlegel & Müller, 1840)   Manouria fusca Gray, 1854   Testudo emys Schlegel & Müller, 1840  Testudo nutapundi Reimann in Nutaphand, 1979   Testudo phayrei Blyth, 1853 
เต่าหก (อังกฤษ: Asian forest tortoise) เป็นเต่าบกชนิดหนึ่ง มีชื่อวิทยาศาสตร์ว่า Manouria emys
เมื่อโตเต็มที่มีกระดองยาว 2 ฟุต น้ำหนักประมาณ 30-40 กิโลกรัม กระดองโค้งสูงมาก ขาหน้าด้านบนมีเกล็ดใหญ่ ๆ ขาหลังสั้นทู่มีเล็บกลมใหญ่ และไม่มีเกล็ดขนาดใหญ่ มีเดือยอยู่ระหว่างขาหลังกับหางข้างละอัน เดือยมีกระดูกอยู่ข้างใน สำหรับใช้ยันพื้นดินเวลาปีนขึ้นที่สูงจึงดูคล้ายมีขาเพิ่มอีกสองขา เป็นหกขา จึงเป็นที่มาของชื่อเรียก
เต่าหก พบกระจายพันธุ์อยู่ในทวีปเอเชีย ตั้งแต่เอเชียใต้, เอเชียตะวันออกเฉียงใต้ ไปจนถึงอินโดนีเซีย จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย
แม้จะเป็นเต่าบก แต่ก็ชอบความชื้น ชอบอาศัยอยู่ในโคลนตมหรือใกล้แหล่งน้ำ ในป่าดิบเขา โดยจะขุดหลุมแล้วฝังตัวอยู่ ไม่ค่อยพบในที่ราบ สามารถแบ่งออกได้เป็น 2 ชนิดย่อย คือ
เต่าหกเหลือง (M. e. emys) มีกระดองเป็นสีเหลือง ด้านขอบเป็นสีน้ำตาลอ่อน เดือยด้านข้างลำตัวมีลักษณะกลมกว่า พบได้ตั้งแต่ภาคใต้ของไทย แหลมมลายู ไปจนถึงเกาะต่าง ๆ ในอินโดนีเซีย
เต่าหกดำ (M. e. phayrei) มีกระดองสีน้ำตาลเข้มหรือสีดำ เป็นชนิดที่พบได้ทั่วไป มีขนาดใหญ่กว่าเต่าหกเหลือง จัดเป็นเต่าบกที่มีขนาดใหญ่เป็นอันดับ 4 ของโลก
กินพืชและผลไม้เป็นอาหารหลัก แต่ก็สามารถกินสัตว์ขนาดเล็กได้ด้วย เช่น ทากหรือสัตว์น้ำอย่าง ปู กุ้ง หรือหอย เป็นต้น
เมื่อผสมพันธุ์แล้ว ตัวเมียจะวางไข่ครั้งละ 30-50 ฟอง จัดได้เป็นเต่าบกชนิดที่มีการวางไข่มากที่สุด ด้วยการกวาดใบไม้และวัสดุต่าง ๆ มาคลุมทับไข่ไว้และเฝ้าไข่เป็นเวลาหลายวัน แทนที่จะขุดหลุมฝังเหมือนเต่าบกทั่วไป มีอายุยืนกว่า 100 ปี ในประเทศไทยจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และมีชื่อติดอยู่ในบัญชีหมายเลข 2 (Appendix II) ของไซเตส แต่ก็นิยมเลี้ยงกันเป็นสัตว์เลี้ยง
รูปภาพ

เต่าหกเหลือง
เต่าหกขณะยังเป็นวัยอ่อน
ภาพวาดลักษณะกระดองเต่าหก
แหล่งข้อมูลอื่น

ข้อมูลที่เกี่ยวข้องกับ Manouria emys ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q900757  Wikispecies: Manouria emys  ADW: Manouria_emys  BOLD: 82180  EoL: 1055883  GBIF: 2441830  iNaturalist: 57389  IRMNG: 10365368  ITIS: 551952  IUCN: 12774  NCBI: 260614  Species+: 10508
เด็กเก็บว่าว

| --- | --- |

ผู้ประพันธ์: คาเลด โฮสเซอินี خالد حسینی
ภาษา: อังกฤษ
ประเภท: นวนิยาย
สำนักพิมพ์: Riverhead Books
วันที่พิมพ์: ค.ศ. 2003
ชนิดสื่อ: การพิมพ์: (หนังสือปกแข็ง และ หนังสือปกอ่อน)
หน้า: 371
ISBN: 1-57322-245-3
OCLC: 51615359
เลขทศนิยมดิวอี: 813/.6 21
LC Class: PS3608.O832 K58 2003
เด็กเก็บว่าว (อังกฤษ: The Kite Runner) เป็นนวนิยายเล่มแรกที่เขียนโดยคาเลด โฮสเซอินี (خالد حسینی, อังกฤษ: Khaled Hosseini) ที่ได้รับการตีพิมพ์เป็นครั้งแรกในปี ค.ศ. 2003 และในปี ค.ศ. 2007 ก็ได้รับการสร้างเป็นภาพยนตร์ในชื่อเดียวกัน -- “เด็กเก็บว่าว (ภาพยนตร์)”
บทนำ

“เด็กเก็บว่าว” เป็นเรื่องราวของอาเมียร์เด็กชายจากตำบลวาเซียร์อัคบาร์ข่านในคาบูลในอัฟกานิสถานผู้ทรยศต่อฮะซันเพื่อนสนิท (โดยวิ่งหนีเมื่อเห็นเพื่อนถูกรังแกและข่มขืน) ผู้เป็นลูกชายของผู้รับใช้ชาวฮาซาราของบิดา และต้องใช้ชีวิตอันรู้สึกผิดมาโดยตลอด เหตุการณ์ในเรื่องเกิดขึ้นท่ามกลางเหตุการณ์ต่างๆ ที่ผันผวนในอัฟกานิสถานตั้งแต่การสิ้นสุดการปกครองระบอบราชาธิปไตย ไปจนถึงการรุกรานของโซเวียต, การลี้ภัยจากอัฟกานิสถานไปยังปากีสถานและในที่สุดสหรัฐอเมริกา และการเรืองอำนาจของรัฐบาลของทาลิบาน
หนังสือเล่มนี้ได้รับการตีความหมายกันไปต่างๆ ตั้งแต่วิธีที่ทาลิบานปฏิบัติต่อประชาชนของตนเอง ไปจนถึงความสัมพันธ์ระหว่างตัวละครเอกที่เป็นเด็กชายสองคนที่เป็นตัวแทนของสังคมโดยทั่วไป (Microcosms of society)
เนื้อเรื่อง > ตอนที่ 1

อาเมียร์เป็นเด็กชายชาวพาชทุนผู้มีฐานะดี และ ฮะซันเด็กชายชาวฮาซาราเป็นลูกของผู้รับใช้ของบิดาของอาเมียร์ใช้เวลาวัยเด็กเติบโตขึ้นในคาบูลด้วยกันในช่วงเวลาที่บ้านเมืองยังสงบสุข -- วิ่งเล่นกันตามถนนซอกซอย บิดาของอาเมียร์ (ในเรื่องกล่าวถึงในเรื่องว่า “บาบา” ตลอดเรื่อง) รักเด็กชายทั้งสองคนแต่ดูเหมือนมักจะติเตียนอาเมียร์ว่าเป็นเด็กที่ไม่มีความแข็งแกร่งหรือความเป็นชายพอ อาเมียร์หวั่นกลัวในใจว่าบิดาอาจจะโทษตนเองว่าเป็นสาเหตุของการเสียชีวิตของมารดาขณะที่ให้กำเนิดอาเมียร์ แต่อาเมียร์ก็มีบุคคลที่เป็นเสมือนบิดาชื่อราฮีม ข่าน (เพื่อนของบาบา) ผู้ที่มีความเข้าใจในตัวของอาเมียร์มากกว่าบิดา และเป็นผู้สนับสนุนความชอบเขียนหนังสือของอาเมียร์ อาเมียร์เล่าให้ผู้อ่านฟังว่าคำแรกของตนคือ 'บาบา' และคำแรกของฮะซันคือ 'อาเมียร์' ที่เป็นนัยยะว่าอาเมียร์มีความนิยมและชื่นชมในตัว 'บาบา' เป็นที่สุด ขณะที่ฮะซันชื่นชมในตัว 'อาเมียร์'
อะเซฟ (Assef) เด็กชายผู้มีอายุมากกว่าและผู้มีนิสัยชอบรังแกและทำร้ายเด็กอื่นดูถูกอาเมียร์ว่าไปสุงสิงกับเด็กชาวฮาซารา ซึ่งตามความเห็นของอะเซฟแล้วเป็นชาติพันธุ์ที่ด้อยกว่าและควรจะจำกัดอยู่แต่ในบริเวณฮะซารจัท เมื่ออะเซฟพยายามทำร้ายอาเมียร์ด้วยกำปั้นทองเหลือง (Brass knuckles) ฮะซันก็ป้องกันโดยขู่ว่าจะยิงอะเซฟที่ตาด้วยหนังสติ๊ก อะเซฟและเพื่อนจึงต้องถอยแต่ก็ขู่ไว้ว่าจะหาทางแก้แค้นในวันข้างหน้า
ฮะซันเป็นเด็กที่มีความสามารถในการวิ่งเก็บว่าวที่ถูกตัดให้อาเมียร์ มีสัญชาตญาณว่าว่าวจะตกลงตรงที่ใดโดยไม่ต้องแม้จะมองดูทิศทางของว่าว ในวันที่อาเมียร์ชนะการแข่งขันตัดว่าวและได้รับการชื่นชมจากบาบา ฮะซันก็ออกวิ่งไปเก็บว่าวตัวสุดท้ายที่อาเมียร์ตัดขาดมาให้ ซึ่งถือเป็นรางวัลอันสำคัญของชัยชนะสำหรับอาเมียร์โดยตะโกนออกก่อนวิ่งว่า “สำหรับคุณ, ผมทำให้มากกว่านี้ได้พันเท่า” หลังจากฮะซันเก็บว่าวได้ขณะที่วิ่งกลับก็ไปปะกับอะเซฟและเพื่อนอีกสองคนผู้เรียกร้องจะเอาว่าวที่ฮะซันเก็บได้ แต่ฮะซันไม่ยอมยกว่าวของอาเมียร์ให้ อะเซฟจึงทำการแก้แค้นโดยการทุบตีและข่มขืนฮะซัน ฮะซันไม่ต้องการที่จะยกว่าวให้อะเซฟเพราะความต้องการที่จะให้อาเมียร์มีความนับถือตน ขณะเดียวกันหลังจากที่ฮะซันวิ่งหายไปนานอาเมียร์ก็วิ่งไปตาม เมื่อได้ยินเสียงอะเซฟอาเมียร์ก็ซ่อนตัวและเห็นเหตุการณ์การข่มขืนแต่มีความขลาดกลัวเกินกว่าที่จะเข้าไปทำการหยุดยั้งเหตุการณ์ที่เกิดขึ้น อาเมียร์มีความรู้สึกว่าความขลาดของตนในการไม่ยอมเผชิญหน้ากับการข่มขืนฮะซันจะทำลายความรักความภูมิใจของพ่อที่มีต่อตนอาเมียร์จึงเก็บเรื่องไว้โดยไม่ได้บอกผู้ใด หลังจากนั้นอาเมียร์และฮะซันก็เริ่มห่างเหินกัน อาเมียร์เริ่มแสดงความไม่ยินดียินร้ายต่อฮะซันเพราะความละอายใจ และมีความรู้สึกอึดอัดใจต่อความเป็นคนดีของฮะซัน นอกจากนั้นอาเมียร์มีความรู้สึกอิจฉาในความเอ็นดูของพ่อที่มีต่อฮะซันเสมอ อาเมียร์มีความหวาดกลัวว่าวันหนึ่งบาบาจะทราบว่าฮะซันมีความกล้าหาญในการพิทักษ์ว่าวตัวเอก และ ทราบถึงความขลาดเขลาของตนเองที่อาจจะทำให้บาบายิ่งเพิ่มความรักต่อฮะซันมากขึ้นไปอีก
อาเมียร์จึงพยายามหาช่องทางไล่ฮะซันออกจากบ้านโดยเอานาฬิกาและเงินไปซ่อนไว้ในที่นอนของฮะซัน และกลับไปฟ้องบิดา ฮะซันยอมรับผิดแต่บาบายกโทษให้แม้ว่าบาบาจะเคยพูดว่า “ไม่มีพฤติกรรมใดที่เลวร้ายไปกว่าการขโมย” แต่ฮะซันและอาลีผู้เป็นบิดาก็ยืนยันที่จะลาออกแม้ว่าบาบาจะไม่เต็มใจ การจากไปของฮะซันทำให้อาเมียร์ไม่ต้องเห็นผู้ที่ทำให้ต้องเผชิญหน้ากับความขลาดและความทรยศต่อเพื่อนของตนเองอยู่ทุกวัน แต่กระนั้นอาเมียร์ก็ยังดำรงชีวิตอยู่ด้วยความรู้สึกผิดตลอดมา
เนื้อเรื่อง > ตอนที่ 2

ห้าปีต่อมาเมื่อสหภาพโซเวียตรุกรานอัฟกานิสถาน อาเมียร์และบาบาก็หนีไปยังเปศวาร์ในปากีสถานและต่อไปยังเฟรมอนต์, แคลิฟอร์เนียในสหรัฐอเมริกา อาเมียร์และบาบาผู้เคยมีฐานะดีมีบ้านช่องใหญ่โตหรูหราเมื่ออยู่ในอัฟกานิสถานต้องไปพำนักอาศัยอยู่ในห้องเช่าซอมซ่อในสหรัฐอเมริกา บาบาเริ่มทำงานที่ปัมพ์น้ำมัน ในที่สุดอาเมียร์ก็เข้าเรียนในวิทยาลัยประจำท้องถิ่นเพื่อพัฒนาความสามารถในการเขียนหนังสือ ทุกวันอาทิตย์อาเมียร์และบาบาก็หารายได้พิเศษโดยการขายของใช้แล้วในตลาดขายของเก่าที่แซนโฮเซ เมื่ออาเมียร์ได้ทำความรู้จักกับโซรายา ทาเฮรีและครอบครัวที่เป็นเพื่อนผู้ลี้ภัยด้วยกัน โซรายาเป็นลูกสาวของนายพลผู้เคยมีตำแหน่งสูงในกองทัพของอัฟกานิสถานเดิมผู้เหยียดหยามความทะเยอทะยานในการเป็นนักเขียนของอาเมียร์ บาบาล้มเจ็บลงด้วย small cell carcinoma แต่ก็ยังแข็งแรงพอที่จะทำตามความประสงค์สุดท้ายของอาเมียร์ในการไปทำการสู่ขอโซโรยาจากบิดา นายพลทาเฮรียอมตกลง หลังจากนั้นไม่นานบาบาก็เสียชีวิต หลังจากนั้นอาเมียร์และโซโรยาก็ร่วมชีวิตกันอย่างมีความสุขแต่ทั้งสองคนไม่อาจมีบุตรได้
อาเมียร์ประสบกับความสำเร็จในการเป็นนักเขียนนวนิยาย สิบห้าปีต่อมาอาเมียร์ก็ได้รับโทรศัพท์จากราฮีม ข่าน (เพื่อนของบาบา) จากปากีสถานผู้ใกล้จะเสียชีวิต ราฮีมขอร้องให้อาเมียร์เดินทางไปยังปากีสถาน โดยทิ้งท้ายว่า “[การเดินทางมายังปากีสถาน]ของ[อาเมียร์]จะเป็นวิธีที่จะทำความดีได้อีกครั้งหนึ่ง”
เนื้อเรื่อง > ตอนที่ 3

อาเมียร์เรียนรู้จากราฮีม ข่านถึงชะตาของฮะซัน อาลีเสียชีวิตจากทุ่นระเบิดที่ฝังดิน ฮะซันมีภรรยาชื่อฟาร์ซานาและลูกชายชื่อโซห์รับ ฮะซันกลับไปดูแลบ้านของบาบาที่ทิ้งไว้ที่คาบูลตามคำขอของราฮีม วันหนึ่งเมื่อทาลิบานสั่งให้ยกบ้านให้แต่ฮะซันปฏิเสธ ฮะซันจึงถูกสังหารโดยทาลิบานพร้อมกับฟาร์ซานา ราฮีมเปิดเผยต่อไปว่าอันที่จริงแล้วฮะซันไม่ใช่บุตรของอาลีแต่เป็นบุตรชายของบาบากับสาวใช้ ฉะนั้นฮะซันจึงเป็นน้องร่วมพ่อของอาเมียร์ ในที่สุดราฮีมก็บอกถึงสาเหตุที่แท้จริงที่ราฮีมขอให้อาเมียร์เดินทางมายังปากีสถาน คือความต้องการที่จะให้อาเมียร์เดินทางต่อไปยังคาบูลเพื่อไปช่วยโซห์รับลูกชายของฮะซันจากโรงเลี้ยงเด็กกำพร้า
อาเมียร์จึงเดินทางกลับไปยังคาบูลที่ขณะนั้นปกครองโดยรัฐบาลทาลิบานพร้อมกับฟาริดผู้นำทาง และพยายามหาตัวโซห์รับในโรงเลี้ยงเด็กกำพร้า เพื่อที่จะเข้าไปในดินแดนของทาลิบานอาเมียร์ผู้ที่ตามปกติแล้วไม่มีหนวดเคราก็ต้องใส่หนวดเคราปลอมไม่เช่นนั้นก็จะถูกลงโทษตามกฎหมายชาริอะห์ แต่อาเมียร์ก็หาโซห์รับไม่พบในโรงเลี้ยงเด็กกำพร้าที่คาดว่าจะได้พบ ผู้ดูแลสถานเลี้ยงเด็กกำพร้าบอกอาเมียร์และฟาริดว่าเจ้าหน้าที่ทาลิบานมักจะมาที่สถานเลี้ยงเด็กกำพร้าเอาเงินมาให้เพื่อแลกเปลี่ยนกับส่วนใหญ่จะเป็นเด็กผู้หญิง แต่บางครั้งก็จะเอาเด็กผู้ชายไป และครั้งสุดท้ายก็นำตัวโซห์รับกลับไปด้วย ผู้ดูแลบอกให้อาเมียร์ไปยังสนามฟุตบอล และกล่าวว่าบุคคลที่ทำการปราศัยระหว่างครึ่งเวลาคือผู้ที่เอาตัวโซห์รับไป ฟาริดจึงทำการนัดหมายให้อาเมียร์ได้ไปพบกับชายคนนั้น
ที่บ้านที่ไปพบกัน อาเมียร์พบกับชายที่สวมแว่นตาดำผู้เปิดเผยว่าตนคืออะเซฟศัตรูเก่าของอาเมียร์ อะเซฟรู้ว่าอาเมียร์เป็นใครมาตั้งแต่ต้น แต่อาเมียร์ไม่ทราบว่าอะเซฟเป็นใครจนกระทั่งอะเซฟเริ่มถามถึงอาลี, บาบา และ ฮะซัน โซห์รับถูกบังคับให้เป็น “Bacchá” หรือเด็กชายที่แต่งตัวเป็นสตรีและทำการเต้นรำให้แก่กลุ่มทาลิบาน และดูเหมือนว่าอะเซฟอาจจะข่มขืนโซห์รับด้วย (โซห์รับกล่าวในภายหลังว่า “ผมรู้สึกสกปรกและเต็มไปด้วยบาป ผู้ชายเลวร้ายกับอีกสองคนทำสิ่งไม่ดีกับผม”) อะเซฟตกลงที่จะคืนตัวโซห์รับให้แต่ต้องเป็นการแลกเปลี่ยน และทำการทำร้ายร่างกายอาเมียร์ แต่อาเมียร์ได้รับความช่วยเหลือเมื่อโซห์รับใช้หนังสติ๊กยิงตาซ้ายของอะเซฟสมตามที่พ่อของตนเคยขู่อะเซฟเอาไว้ครั้งหนึ่งก่อนหน้านั้น
อาเมียร์บอกโซห์รับถึงแผนการที่จะนำโซห์รับกลับไปยังสหรัฐอเมริกาด้วยและอาจจะรับเลี้ยงเป็นลูก และสัญญาว่าจะไม่ส่งตัวโซห์รับกลับไปยังสถานเลี้ยงเด็กกำพร้าอีก แต่ทางรัฐการสหรัฐต้องการหลักฐานแสดงฐานะเด็กกำพร้าของโซห์รับ หลังจากอยู่ในภาวะสงครามเป็นสิบสิบปีในอัฟกานิสถานเป็นสิ่งที่แทบจะเป็นไปไม่ได้ เช่นที่อาเมียร์กล่าวว่าผู้เสียชีวิตไม่มีใบแจ้งตายเพราะแม้แต่ใบสูติบัตรก็ยังไม่มี อาเมียร์บอกโซห์รับว่าตนอาจจะต้องถอนคำสัญญาว่าจะไม่ส่งตัวโซห์รับกลับไปยังสถานเลี้ยงเด็กกำพร้าอีก แต่ก็อธิบายว่าจะเป็นเพียงการชั่วคราวเพื่อที่จะให้ตนและโซโรยาทำการรับเลี้ยงเป็นบุตรบุญธรรมได้ เมื่อได้ยินเช่นนั้นโซห์รับก็พยายามฆ่าตัวตาย ในที่สุดอาเมียร์ก็สามารถนำตัวโซห์รับกลับไปยังสหรัฐอเมริกาได้โดยไม่ได้ส่งตัวโซห์รับกลับไปยังสถานเลี้ยงเด็กกำพร้า และสถานะภาพทางอารมณ์ของโซห์รับก็ได้รับความกระทบกระเทือนไปแล้วและถึงกับไม่ยอมพูดหรือแม้แต่มองโซโรยา จนกระทั่งเมื่ออาเมียร์เริ่มระลึกถึงความหลังเกี่ยวกับฮะซันขณะที่เล่นว่าว อาเมียร์แสดงกลเม็ดต่างๆ ที่ฮะซันเคยสอนให้เมื่อเติบโตขึ้นมาด้วยกัน โซห์รับจึงเริ่มมีความรู้สึกอ่อนลง ในที่สุดโซห์รับก็เพียงแต่ยิ้มที่มุมปากแต่กระนั้นก็ทำให้อาเมียร์มีความปลื้มใจเมื่ออาสาวิ่งไปเก็บว่าวให้โซห์รับ และตะโกนว่า “สำหรับลูก, พ่อทำให้มากกว่านี้ได้พันเท่า”
ปฏิกิริยาจากผู้อ่าน

“เด็กเก็บว่าว” ได้รับรางวัลเบิคเคอ (Exclusive Books Boeke Prize) ของแอฟริกาใต้ในปี ค.ศ. 2004 และเป็นหนังสือขายดีติดอันดับในปี ค.ศ. 2005 ในสหรัฐอเมริกา นอกจากนั้นก็ยังได้รับการออกเสียงให้เป็นหนังสือดีเด่นประจำปีสำหรับกลุ่มนักอ่านในปี ค.ศ. 2006 และ ค.ศ. 2007 และเป็นหนึ่งในหนังสือ 60 เล่มที่ได้รับการส่งเข้าแข่งขันในการประกวดชิงรางวัล Penguin/Orange Reading Group ในสหราชอาณาจักร
นอกจากจะได้รับการดัดแปลงไปสร้างเป็นภาพยนตร์แล้ว “เด็กเก็บว่าว” ก็ยังได้รับการดัดแปลงสำหรับเป็นบทละครโดยแม็ทธิว สแปงเกลอร์ด้วย
ข้อขัดแย้ง

“เด็กเก็บว่าว” ได้รับการกล่าวหาว่าเป็นนวนิยายที่เป็นอุปสรรคต่อความเข้าใจทาลิบานโดยชาวตะวันตก โดยการสร้างภาพพจน์ของทาลิบานให้เป็นเป็นตัวแทนของความเชื่อของตะวันตกว่าเป็นผู้ที่ชั่วร้าย (เช่นในการบรรยายตัวละครอะเซฟว่าเป็นผู้ไคร่เด็ก, นิยมนาซี, ติดยา และ ชอบทำร้ายคน) และการที่มีอาชีพเป็นเพชฌฆาต
สมาคมห้องสมุดอเมริกันรายงานว่า “เด็กเก็บว่าว” เป็นหนังสือเล่มหนึ่งในบรรดาหนังสือที่สร้างข้อขัดแย้งที่สุดของปี ค.ศ. 2008 โดยมีผู้พยายามที่จะดึงออกจากห้องสมุดหลายครั้งโดยกล่าวหาว่าเป็นหนังสือที่ใช้คำพูดที่บาดหู, และเขียนถึงเรื่องเพศอย่างแจ่มแจ้ง และไม่เหมาะแก่ผู้อ่านไปทุกกลุ่มอายุ
แหล่งข้อมูลอื่น

Official website of author Khaled Hosseini
นิยายภาษาอังกฤษฉบับเต็มออนไลน์
Khaled Hosseini discusses The Kite Runner on the BBC World Book Club
Excerpts:  เก็บถาวร 2008-01-11 ที่ เวย์แบ็กแมชชีน   เก็บถาวร 2009-02-17 ที่ เวย์แบ็กแมชชีน
คาเลด โฮสเซอินีกับผู้แสดงเป็นอาเมียร์และฮะซัน Bahram และ Elham Ehsas
เต่าคอยาว

| เต่าคอยาว ช่วงเวลาที่มีชีวิตอยู่: Eocene–Recent  PreꞒ Ꞓ O S D C P T J K Pg N      |
| --- | --- |

เต่าคอยาวออสเตรเลีย (Chelodina longicollis)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: เต่า Testudines
อันดับย่อย:: อันดับย่อยเต่าคองู Pleurodira
วงศ์:: วงศ์เต่าคองู Chelidae
วงศ์ย่อย:: Chelodininae Chelodininae
สกุล:: เต่าคอยาว Chelodina Fitzinger, 1826 

ชนิดต้นแบบ
Testudo longicollis Shaw, 1794

เต่าคอยาว หรือ เต่าคองู (อังกฤษ: Long-necked turtles, Snake-necked turtles) เป็นสกุลของเต่าน้ำจืดสกุลหนึ่ง ในวงศ์เต่าคองู (Chelidae) ใช้ชื่อวิทยาศาสตร์ว่า Chelodina
มีลักษณะทั่วไปกระดองแบนราบ นิ้วตีนทุกนิ้วมีผังพืดเชื่อมติดกัน เล็บยาว มีส่วนคอเรียวเล็ก ยืดหดได้ หัวมีขนาดเล็ก ดวงตากลมโต เป็นเต่าที่อาศัยและหากินในน้ำเป็นหลัก พบในแหล่งน้ำที่มีกระแสน้ำไม่แรงหรือแหล่งน้ำนิ่ง บางชนิดพบในแหล่งน้ำกร่อย บางชนิดในฤดูแล้งจะมีพฤติกรรมจำศีลด้วยการซ่อนตัวอยู่ใต้โคลน บางชนิดวางไข่ในน้ำ ซึ่งจัดว่าเป็นสัตว์เลื้อยคลานเพียงชนิดเดียวเท่านั้นที่วางไข่ในน้ำ มีขนาดกระดองประมาณ 15 เซนติเมตร
พบกระจายพันธุ์ในตอนใต้ของปาปัวนิวกินี และออสเตรเลีย
อนุกรมวิธาน

อนุกรมวิธานปัจจุบันระบุตาม Georges & Thomson, 2010 พร้อมการปรับปรุงจาก van Dijk และคณะ. 2014 และ Shea และคณะ. 2020
ชื่อพ้องของสกุล Chelodina Fitzinger 1826 ได้แก่: Hydraspis Bell 1828, Chelyodina Agassiz 1846:79 (nomen novum), Hesperochelodina Wells and Wellington 1985 (nomen nudum).
ชนิดต้นแบบของสกุลย่อย Chelodina คือ Chelodina longicollis (Shaw, 1794) ชนิดต้นแบบของสกุลย่อย Chelydera คือ Chelodina parkeri Rhodin and Mittermeier 1976 และชนิดต้นแบบของ Macrochelodina คือ Chelodina oblonga Gray 1841
อนุกรมวิธาน > รายการชนิด

| ชื่อสามัญ | ชื่อวิทยาศาสตร์ | สถานะบัญชีแดง IUCN | ภาพ |  |
| --- | --- | --- | --- | --- |
สกุลย่อย: Chelodina Fitzinger, 1826: 
| Cann's snake-necked turtle | Chelodina canni   McCord & Thomson, 2002 | LC |  |  |
| Gunalen's snake-necked turtle | Chelodina gunaleni   McCord & Joseph-Ouni, 2007 | DD |  |  |
| Aramia snake-necked turtle | Chelodina ipudinapi Joseph-Ouni, & McCord, 2022 |  |  |  |
| Eastern long-necked turtle | Chelodina longicollis (Shaw, 1794) | LC |  |  |
| Roti Island snake-necked turtle McCord's snakeneck turtle | Chelodina mccordi   Rhodin, 1994b | CR IUCN |  |  |
| New Guinea snake-necked turtle | Chelodina novaeguineae Boulenger, 1888 | LC IUCN |  |  |
| Reimann's snake-necked turtle | Chelodina reimanni Philippen and Grossmann, 1990 | NT IUCN |  |  |
| Pritchard's snake-necked turtle | Chelodina pritchardi Rhodin, 1994a | EN IUCN |  |  |
| Steindachner's long-necked turtle Dinner-plate turtle | Chelodina steindachneri Siebenrock, 1914 | LC |  |  |
สกุลย่อย: Chelydera Thomson & Georges, 2020: 
| Arnhem Land long-necked turtle | Chelodina burrungandjii Thomson, Kennett & Georges, 2000 | LC |  |  |
| Giant snake-necked turtle | Chelodina expansa Gray, 1857 | LC |  |  |
| Kuchling's snake-necked turtle | Chelodina kuchlingi Cann, 1997 | NE |  |  |
| Darwin snake-necked turtle | Chelodina kurrichalpongo (Joseph-Ouni, McCord, Cann, & Smales, 2019) | NE |  |  |
| Parker's snake-necked turtle | Chelodina parkeri Rhodin and Mittermeier, 1976 | VU IUCN |  |  |
| Northern snake-necked turtle North Australian snake-necked turtle | Chelodina rugosa Ogilby, 1890 | NT IUCN |  |  |
| Kimberley long neck turtle | Chelodina walloyarrina | NE |  |  |
สกุลย่อย: Macrochelodina Wells & Wellington 1985: 
| Southwestern snake-necked turtle  Narrow-breasted snake-necked turtle Oblong turtle | Chelodina oblonga Gray, 1841 | NT |  |  |
อนุกรมวิธาน > ชนิดที่สูญพันธุ์

†Chelodina alanrixi de Broin and Molnar, 2001
†Chelodina insculpta de Vis, 1897
†Chelodina murrayi Yates, 2013
แหล่งข้อมูลอื่น

ข้อมูลที่เกี่ยวข้องกับ Chelodina ที่วิกิสปีชีส์
ฟอสซิลของ Chelodina insculpta
แดนซิงควีน

| "แดนซิงควีน" |
| --- | --- |

เพลงโดยแอ็บบา
จากอัลบั้มArrival
ด้านบี: "That's Me"
วางจำหน่าย: 16 สิงหาคม 1976 (Sweden) 21 August 1976 (UK) 12 พฤศจิกายน 1976 (US)
บันทึกเสียง: 1975
แนวเพลง: ดิสโก้/ป็อป
ความยาว: 3:51
ค่ายเพลง: Polar (Sweden) Epic (UK) Atlantic (US)
ผู้ประพันธ์เพลง: Björn Ulvaeus, Benny Andersson, Stig Anderson
โปรดิวเซอร์: Björn Ulvaeus, Benny Andersson
"แดนซิงควีน" (อังกฤษ: Dancing Queen) เป็นเพลงฮิตของวงป็อปสวีเดน แอ็บบา ที่โด่งดังหลังจากออกซิงเกิล "Fernando" เพลง "แดนซิงควีน" ประพันธ์โดย  Benny Andersson, Björn Ulvaeus และ Stig Anderson ถือเป็นเพลงประจำตัวของวง เพลงนี้บันทึกเสียงในปี ค.ศ. 1975 ในผลงานอัลบั้มของวงชุด Arrival ออกขายเป็นซิงเกิลในปี 1976 โดยมีเพลงหน้าบีคือเพลง "That's Me" เพลงติดอันดับ 1 บนชาร์ตกว่า 13 ประเทศ
แดตส์จัสต์เดอะวูแมนอินมี

| แดตส์จัสต์เดอะวูแมนอินมี |
| --- | --- |
ประเภท: รายการพิเศษ
สร้างโดย: รอน เดอ มอแรส์
พิธีกร: เซลีน ดิออน
แสดงนำ: เซลีน ดิออน   จอช โกรแบน   วิลไอแอม   โจ วอล์ช
ดนตรีแก่นเรื่องเปิด: ริเวอร์ดีป, เมาน์เทนไฮฮ์
ดนตรีแก่นเรื่องปิด: มายฮาร์ตวิลโกออน
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 1
จำนวนตอน: 1
การผลิต
ผู้อำนวยการผลิต: เรเน่ แองเชลิล, เคน เออร์ริช
ผู้อำนวยการสร้าง: เรอนาโต บาซิล
กล้อง: หลายกล้อง
ความยาวตอน: 44 นาที (โดยไม่มีโฆษณาคั่นรายการ)
ออกอากาศ
เครือข่าย: ซีบีเอส
ออกอากาศ: 15 กุมภาพันธ์ ค.ศ. 2008 (2008-02-15)
การแสดงที่เกี่ยวข้อง
แอนออเดียนวิธเซลีน ดิออน
"แดตส์จัสต์เดอะวูแมนอินมี" (อังกฤษ: That's Just The Woman In Me) คือรายการพิเศษทางสถานีโทรทัศน์ซีบีเอสของสหรัฐอเมริกา จากเซลีน ดิออน นักร้องสาวชาวแคนาดา ออกอากาศเมื่อวันที่ 15 กุมภาพันธ์ พ.ศ. 2551 บันทึกภาพที่โรงละครประวัติศาสตร์วิลเทิร์น ในลอสแอนเจลิส รัฐแคลิฟอร์เนีย ประเทศสหรัฐอเมริกา เป็นการแสดงเฉลิมฉลองการกลับมาแสดงในแบบการแสดงปกติหลังจากแสดงชุดอะนิวเดย์... ที่ลาสเวกัส กว่า 5 ปี และเป็นการส่งเสริมยอดขายอัลบั้มเทกกิงแชนเซสอีกด้วย
การแสดงนี้ได้นำมารวมหลังประสบความสำเร็จในรายการโทรทัศน์ "แอนออเดียนซ์วิทเซลีนดิออน" ที่แพร่ภาพในสหราชอาณาจักร รายการนี้เซลีนร้องเพลงยอดนิยมของเธอ พร้อมกับการร้องเพลงจากอัลบั้มใหม่ด้วย แขกรับเชิญพิเศษได้แก่
โอลิเวีย ทรีนิแดด แอเรียนส์ (แม่ม่ายของ George Harrison)
โจ วอล์ช (จาก ดิ อีเกิลส์)
เดวิด ฟอสเตอร์(นักประพันธ์และผู้อำนวยการสร้างเพลง)
ฮาว เบอร์ลี (ผู้ชนะรางวัลอะคาเดมี)
คาโรลีน เรีย(นักแสดงตลก)
คอร์บิน บลูย์ (จาก ไฮสคูลมิวสิกเคิล)
วิลไอแอม (จากวง แบล็ค อายด์ พีส์)
จอช โกรแบน (นักร้อง)
เจนนิเฟอร์ เลิฟ ฮิววิท (นักแสดง, นักร้อง, นักประพันธ์)
รอส แม็กคอล (นักแสดง)
รูปแบบของการแสดงเหมือนกับที่แสดงในรายการ "แอนออเดียนซ์วิทเซลีนดิออน" รายการที่เซลีนต้องตอบคำถามจากผู้ชม เซลีนเริ่มด้วยเพลงที่ประสพความสำเร็จอย่างสูงของเธอ "ริเวอร์ดีฟ, เมาท์เทนไฮต์" เซลีนได้ทำบีทบ็อกซิงก่อนการแสดงเพลง "อายส์ออนมี" และแสดงเพลง "เดอะเพรเยอร์" กับจอช โกรแบน" นอกจากนี้เธอยังมอบเพลง "เดอะพาวเวอร์ออฟเลิฟ" ให้แก่คู่หมั้น เจนนิเฟอร์ เลิฟ ฮิววิท และ รอส แม็กคอ และร้องเพลงของเดอะบีทเทิลส์ "ซัมติง" กับ โจ วอล์ช และมอบเพลงนี้แก่ Olivia Trinidad Arias และจบด้วยเพลง "แดทส์จัสเดอะวูแมนอินมี" ที่เซลีนอยากร้องบันทึกเพลงนี้มากว่า 15 ปี
รายการแสดง

"ริเวอร์ดีป, เมาน์เทนไฮฮ์"
"เทกกิงแชนเซส"
"อายส์ออนมี" กับ วิลไอแอม
"เดอะเพรเยอร์" กับ จอช โกรแบน
"เดอะพาวเวอร์ออฟเลิฟ"
"ซัมติง" กับ โจ วอล์ช
"อะโลน"
"แดทส์จัสเดอะวูแมนอินมี"
แดนซิงวิทเดอะสตาส์

แผนที่แสดงประเทศที่มีรายการ แดนซิงวิทเดอะสตาส์ (ตุลาคม 2555)
แดนซิงวิทเดอะสตาส์ (อังกฤษ: Dancing with the Stars) เป็นชื่อรายการชุดหนึ่งในหลายประเทศซึ่งอ้างอิงรายการ สตริกต์ลีคัมแดนซิง (Strictly Come Dancing) ของประเทศอังกฤษและเผยแพร่โดยบีบีซีสตูดิโอส์ หน่วยงานทางพาณิชย์ของสถานีโทรทัศน์บีบีซี รายการแดนซิงวิทเดอะสตาส์ฉบับปัจจุบันนั้นได้รับอนุญาตให้ผลิตในท้องที่ทั่วโลกมากกว่า 42 แห่ง ออสเตรเลียเป็นประเทศแรกที่ดัดแปลงรายการนี้มาผลิต และประสบความสำเร็จอย่างยิ่งยวดเมื่อดาริล โซเมอส์ (Daryl Somers) พิธีกรชาวออสเตรเลียผู้เจนสนาม ได้นำไปออกอากาศสดสัปดาห์ละครั้ง ท้องที่ที่รับรายการนี้ไปผลิตแล้วได้แก่ กรีซ เกาหลีใต้ โครเอเชีย ชิลี ญี่ปุ่น เดนมาร์ก ตุรกี นอร์เวย์ นิวซีแลนด์ เนเธอร์แลนด์ บอสเนียและเฮอร์เซโกวีเนีย บัลแกเรีย บราซิล เบลเยียม ปากีสถาน เปรู โปแลนด์ ฟินแลนด์ ฝรั่งเศส ยูเครน เยอรมนี รัสเซีย โรแมเนีย เลบานอน แลตเวีย เวียดนาม สเปน สโลวะเกีย สโลวีเนีย สวีเดน สหรัฐอเมริกา สาธารณรัฐเชก สาธารณรัฐประชาชนจีน ออสเตรีย อัลแบเนีย อาร์เจนตินา อิตาลี อินเดีย อินโดนีเซีย อิสราเอล เอสโตเนีย แอฟริกาใต้ และฮังการี ด้วยเหตุนี้ นิตยสาร เทเลวิชันบิสเนสอินเตอร์เนชันนัล (Television Business International) จึงจัดรายการนี้ว่าได้รับความนิยมมากที่สุดรายการหนึ่งในช่วงปี 2549 ถึง 2550
ในรายการแต่ละสัปดาห์ ผู้มีชื่อเสียงจะจับคู่เต้นรำทำเพลงกับนักเต้นลีลาศมืออาชีพ แล้วแข่งขันกับคู่อื่นโดยเต้นด้วยลีลาที่ออกแบบขึ้นและเต้นไปตามรูปแบบซึ่งกำหนดให้ไว้ก่อนแล้ว จากนั้น จึงได้รับคะแนนจากคณะกรรมการ ส่วนผู้ชมก็ได้รับอนุญาตให้ออกเสียงลงคะแนนให้แก่คู่ที่ตนชื่นชอบ การออกเสียงมีทั้งโดยโทรศัพท์และโดยวิธีออนไลน์ในบางท้องที่ คู่เต้นที่ได้รับคะแนนน้อยที่สุดจะถูกกำจัดออกไปจนกว่าจะเหลือสองหรือสามคู่สุดท้าย แล้วจึงแข่งขันกันเป็นนัดที่สุดเพื่อชิงรางวัลชนะเลิศ
แดน (ไม่)

| แดน เนรมิต |
| --- | --- |

กำกับ: Sean Baker
เขียนบท:   Sean Baker  Chris Bergoch 
อำนวยการสร้าง:   Sean Baker  Chris Bergoch  Kevin Chinoy  Andrew Duncan  Alex Saks  Francesca Silvestri  Shih-Ching Tsou 
นักแสดงนำ:   Willem Dafoe  Brooklynn Prince  Bria Vinaite  Valeria Cotto  Christopher Rivera  Caleb Landry Jones 
กำกับภาพ: Alexis Zabé
ตัดต่อ: Sean Baker
บริษัทผู้สร้าง:   Cre Film  Freestyle Picture Company  Cinereach  June Pictures  
ผู้จัดจำหน่าย: A24
วันฉาย:   22 พฤษภาคม ค.ศ. 2017 (2017-05-22) (Cannes)  6 ตุลาคม ค.ศ. 2017 (2017-10-06) (สหรัฐ) 
ความยาว: 111 นาที
ประเทศ: สหรัฐ
ภาษา: อังกฤษ
ทุนสร้าง: $2 ล้าน
ทำเงิน: $11.3 ล้าน
แดน (ไม่) เนรมิต (อังกฤษ: The Florida Project) เป็นภาพยนตร์อเมริกันแนวดราม่า ออกฉายปี 2017 กำดับโดย Sean Baker และเขียนบทโดย Baker กับ Chris Bergoch นำแสดงโดย Willem Dafoe, Brooklynn Prince, Bria Vinaite, Valeria Cotto, Christopher Rivera, และ Caleb Landry Jones เป็นเรื่องของเด็กหญิงอายุ 6 ปีคนหนึ่ง ที่อาศัยอยู่กับแม่หัวขบถในโรงแรมข้างทางใน Greater Orlando และพยายามอยู่สงบๆ ไม่ให้เกิดปัญหา ชื่อเรื่อง The Florida Project มาจากชื่อดั้งเดิมของวอลท์ดิสนีย์เวิลด์ ซึ่งอยู่ไม่ไกลนักจากฉากในเรื่อง
วิลเลม เดโฟ ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่องนี้ รวมถึงรางวัลลูกโลกทองคำและบาฟตาด้วย
แห่ลงข้อมูลอื่น

แดน เนรมิต ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  โปแลนด์
แดนซิงเมชีน

| "Dancing Machine"> เพลงโดยเดอะแจ็กสันไฟฟ์.จากอัลบั้มG.I.T.: Get It Together และDancing Machine |
| --- | --- |
วางจำหน่าย: 19 กุมภาพันธ์ ค.ศ. 1974
บันทึกเสียง: เมษายน - พฤษภาคม ค.ศ. 1973 Hitsville West, Los Angeles
แนวเพลง: Funk, disco
ความยาว: 3:30 (album version) 2:43 (single version) 4:25 (alternate version)
ค่ายเพลง: Motown  M 1286
ผู้ประพันธ์เพลง: Hal Davis Don Fletcher Dean Parks
โปรดิวเซอร์: Hal Davis
แดนชิงแมกชีน (อังกฤษ: Dancing Machine) เป็นเพลงในปี ค.ศ. 1973 ที่บันทึกเสียงโดย เดอะแจ็กสันไฟฟ์ ออกจำหน่ายเป็นซืงเกิลในปี ค.ศ. 1974 ซิงเกิลนี้ติดชาร์ตอันดับที่ 2 ของBillboard pop music charts ในเดือนพฤษภาคม ค.ศ. 1974 และอันดับที่ 1 ของR&B charts
แดดดี

แดดดี (อังกฤษ: Daddy) เป็นซิงเกิลเคป็อปซิงเกิลที่ 22 ของไซ นักร้องชาวเกาหลีใต้ ซึ่งร้องร่วมกับซีแอลจากวงทูเอนีวัน วางจำหน่ายในวันที่ 30 พฤศจิกายน ค.ศ. 2015 เพลงนี้เป็นซิงเกิลหลักจากชิลจิบไซ-ดา อัลบัมสตูดิโออัลบัมที่ 7 ของเขา
ชาร์ต

| ชาร์ต (2015) | ยอด สูงสุด |
| --- | --- |
ออสเตรเลีย (เอเรีย): 103
Belgium (อัลตราท็อป แฟลนเดอส์): 68
Canada (Canadian Hot 100): 36
Czech Republic (Singles Digitál Top 100): 66
Finland (Suomen virallinen lista): 20
เกาหลีใต้ (แกออน): 1
US Billboard Hot 100: 97
US Hot Dance/Electronic Songs (Billboard): 6
แหล่งข้อมูลอื่น

Official Daddy MV on YouTube